CELEX: 62013TN0439
Language: hr
Date: 2013-08-20 00:00:00
Title: Predmet T-439/13: Tužba podnesena 20. kolovoza 2013. — Fard i Sarkandi protiv Vijeća

14.12.2013   
            
            
               HR
            
            
               Službeni list Europske unije
            
            
               C 367/31
            
         Tužba podnesena 20. kolovoza 2013. — Fard i Sarkandi protiv Vijeća
   (Predmet T-439/13)
   2013/C 367/54
   Jezik postupka: engleski
   
      Stranke
   
   
      Tužitelji: Mohammad Moghaddami Fard (Teheran, Iran); i Ahmad Sarkandi (Ujedinjeni Arapski Emirati) (zastupnici: M. Taher, solicitor, M. Lester, barrister i S. Kentridge, QC)
   
      Tuženik: Vijeće Europske Unije
   
      Tužbeni zahtjevi
   
   Tužitelji od Općeg suda zahtijevaju da:
   
               —
            
            
               poništi Odluku Vijeća 2013/270/ZVSP od 6. lipnja 2013. kojom se mijenja Odluka 2010/413/ZVSP o mjerama ograničavanja protiv Irana (SL L 156, str.10.) i Provedbenu uredbu Vijeća (EU) br. 522/2013 od 6. lipnja 2013. kojom se provodi Uredba Vijeća (EU) br. 267/2012 o mjerama ograničavanja protiv Irana (SL L 156, str.3.);
            
         
               —
            
            
               naloži Vijeću snošenje troškova tužiteljâ.
            
         
      Tužbeni razlozi i glavni argumenti
   
   U prilog osnovanosti tužbe tužitelji ističu pet tužbenih razloga.
   
               1.
            
            
               Prvim tužbenim razlogom tužitelji tvrde da je Vijeće očito pogriješilo u svojoj ocjeni da je ispunjen bilo koji od kriterija za uvrštavanje u pogledu bilo kojeg od tužitelja i da nema valjanje pravne osnove za uvrštavanje tužiteljâ na popis.
            
         
               2.
            
            
               Drugim tužbenim razlogom tužitelji tvrde da je Vijeće nametnulo zabranu putovanja tužiteljima bez valjanje pravne osnove.
            
         
               3.
            
            
               Trećim tužbenim razlogom tužitelji tvrde da Vijeće nije pružilo prikladno ili dostatno obrazloženje kojim bi opravdalo uključivanje tužiteljâ u sporne mjere.
            
         
               4.
            
            
               Četvrtim tužbenim razlogom tužitelji tvrde da je Vijeće nije zaštitilo prava na obranu tužiteljâ ni njihovo pravo na učinkovitu sudski nadzor.
            
         
               5.
            
            
               Petim tužbenim razlogom tužitelji tvrde da je odluka Vijeća o uvrštavanju tužiteljâ na popis neopravdano i nerazmjerno povrijedila njihova temeljna prava, uključujući njihovo pravo na zaštitu imovine, obiteljski život, poslovanje i ugled.